Este oficial: Dragoș Pătraru se mută cu emisiunea Starea Nației la postul de știri Digi 24, după cum Paginademedia.ro a anunțat încă de săptămâna trecută, aici.

Publicitate

Pătraru a fost prezentat oficial în urmă cu doar câteva momente, chiar în platoul Digi 24, la emisiunea Jurnalul de seară cu Cosmin Prelipceanu. Noul sezon va începe la 1 august, a anunțat Pătraru. Până atunci, vor fi pe post scurte "pastile".

Pătraru, la Jurnalul de seară, pe Digi 24:

"Emisiunea se mută incepând de zilele următoare și apoi din luna august. Inca din 6 iunie vom face câte un material in fiecare zi, acele filme pe care noi le numim Starea zilei."

"Din 1 august vom incepe un nou sezon din Starea Natiei."

"Venim cu produsul nostru, cu oamenii cu care am făcut acest format, cele patru sezoane. Emisiunea din această seară de la TVR este despre Televiziunea Romana si despre starea televiziunii publice."

"Am gasit in voi singura statie care ne-a făcut o ofertă ok mai ales din punct de vedere editorial, am avut mai multe oferte, am ales aici, sper ca nu am greșit."

"Cred că toată paradigma jurnalismului s-a schimbat, nouă ne place să credem că luăm lucrurile importante și le facem mai atractive, mai interesante. Emisiunea va fi seara la Digi 24."

"Vreau să-i liniștesc pe oameni, oamenii sunt foarte ingrijorați că nu ne vor mai vedea. Pregătim un proiect și pentru oamenii din diaspora, vor putea vedea la Digi emisiunea, pe satelit. Facem subiectele interesante pentru public, publicul nu mai vrea să i se livreze informația seacă, noi folosim toate elementele umorului, nu doar satira. Folosim foarte multe lucruri, păstrăm această funcție de gate keeper. Este o emisiune care se realizeaza 80% pe opinia publicului."

"Televiziunea Română e un fel de ONG care ia 80 de milioane de euro de la populație și plătește 3.000 de angajați. Nu puteam să rămânem intr-o instituție in care toată lumea urăște pe toată lumea."

În această seară, TVR va difuza ultima ediție Starea Nației, un program special, dedicat "stării TVR." "Starea Nației intră de azi în categoria Arhiva TVR", au scris oficialii instituției publice pe pagina de Facebook.

Citește și:

Petrişor Obae

petrisor.obaepaginademedia.ro